**Astana** (kazahu: *Астана* — ‘galvaspilsēta’), īslaicīgi **Nursultana** (kazahu: *kazahu: Нұр-Сұлтан; Нұрсұлтан қаласы*; agrāk saukta arī **Akmola**, **Akmoļinska** un **Ceļinograda**) ir Kazahstānas galvaspilsēta un otra lielākā pilsēta aiz Almati. Tā atrodas Kazahstānas ziemeļu-centrālajā daļā, Akmolas apgabala vidū, bet ir politiski un administratīvi neatkarīga no apgabala, kam ir savs administratīvais centrs Kekšetau.

Vēsture
-------

1824. gadā Sibīrijas kazaku vienība no Omskas pie Išimas upes uzbūvēja lielu cietoksni, kurš vēlāk ieguva Akmoļinskas nosaukumu.

Josifs Staļins Otrā pasaules kara sākumā uz šejieni deportēja daļu no Krievijas vāciešiem. PSRS laikā Akmoļinskas apkārtnē ierīkoja vienpadsmit GULAGA ieslodzījuma un nometinājuma vietas, arī *ALŽIR* nometnes (krievu saīsinājums no *Akmoļinskas nometne Dzimtenes nodevēju sievām*; *АЛЖИР — **А**кмолинский **л**агерь для **ж**ён **и**зменников **Р**одины*).

Hruščova Neskarto zemju kampaņas laikā 1961. gadā to pārdēvēja par Ceļinogradu.

Pēc Kazahstānas neatkarības iegūšanas 1991. gadā pilsēta un reģions ieguva nosaukumu Akmola. To bieži tulko burtiski kā "Baltais kapakmens", bet patiesībā tas nozīmē "svētā vieta".

1994. gadā pilsēta tika izvēlēta par valsts nākotnes galvaspilsētu un 1997. gada 10. decembrī Kazahstānas galvaspilsētu pārcēla no Almati uz Astanu. Par spīti izolētajai atrašanās vietai stepes vidū un aukstajām ziemām, pilsēta ir daudz sasniedzamāka no pārējās Kazahstānas, salīdzinot ar Almati, kas atrodas pie dienvidaustrumu robežas ar Kirgizstānu.

2008. gada jūnijā Kazahstānas parlamentā tika izskatīts priekšlikums nomainīt pilsētas nosaukumu uz "Nursultana" par godu Kazahstānas prezidentam Nursultanam Nazarbajevam. Ideju noraidīja pats prezidents, kurš izteicās, ka pilsētas nosaukuma maiņa būs nākamo paaudžu lēmums. 2019. gada 20. martā pēc prezidenta N. Nazarbajeva atkāpšanās no amata viņa pēctecis Kasims Žomarts Tokajevs atkal ierosināja pārdēvēt valsts galvaspilsētu par Nursultanu, ko valsts parlaments steigšus apstiprināja. Kaut arī valsts konstitūcijā bija rakstīts, ka "Kazahstānas galvaspilsēta ir Astana" un konstitūcijas izmaiņām ir nepieciešams referendums, parlamenta lēmumu atbalstīja valsts Konstitucionālā padome un apstiprināja Tieslietu ministrija. 2022. gada 16. septembrī parlaments nolēma nosaukumu mainīt atpakaļ uz Astanu, un 17. septembrī prezidents Tokajevs parakstīja pārdēvēšanas rīkojumu.

Demogrāfija
-----------

1989. gadā Astanā bija 281 000 iedzīvotāju, no tiem 18% bija kazahi, ap 54% — krievi, ap 28% — citi, galvenokārt ukraiņi un vācieši. 2007. gadā Astanas iedzīvotāju skaits sasniedza 600 000, pieaugumu veidoja migrējošie strādnieki no citiem Kazahstānas reģioniem, kā arī kaimiņu zemēm — Uzbekistānas un Kirgizstānas. Tas mainīja pilsētas nacionālo sastāvu, un kazahu īpatsvars 2007. gadā pieauga līdz 60%, 2020. gadā — līdz 81%.

Ģeogrāfija
----------

Astana no kosmosa
Pilsēta atrodas centrālajā Kazahstānā uz Išimas upes līdzenā pustuksnešainā stepē, kas pārklāj lielāko daļu valsts teritorijas. Astanas augstums ir 347 metri virs jūras līmeņa. Vecākie pilsētas rajoni atrodas upes ziemeļos, jaunākie uz dienvidiem no tās.

### Klimats

Klimata ziņā Astana ir otra aukstākā galvaspilsēta pasaulē (pēc Ulanbatoras Mongolijā) un temperatūras no -35 līdz -40 °C vēlā rudenī nav retums. Katru gadu sešus mēnešus pilsētā ir sals. Kopumā valda kontinentālais klimats ar īpaši aukstām ziemām un vidēji karstām un sausām vasarām.

Vidējā gada temperatūra Astanā ir +3 Celsija grādi. Aukstākais mēnesis ir janvāris ar aptuveni -14 °C. Karstākais ir jūlijs ar vidējo temperatūru +21 °C.

| Mēnesis | Jan | Feb | Mar | Apr | Mai | Jūn | Jūl | Aug | Sep | Okt | Nov | Dec | Gadā vidēji |
| --- | --- | --- | --- | --- | --- | --- | --- | --- | --- | --- | --- | --- | --- |
| Vidējā augstākā temperatūra °C | -12 | -11 | -4 | 9 | 19 | 25 | 27 | 24 | 18 | 8 | -2 | -9 | 7 |
| Vidējā zemākā temperatūra °C | -21 | -21 | -15 | -2 | 5 | 11 | 13 | 11 | 5 | -1 | -11 | -18 | -3 |
| Nokrišņu daudzums mm | 22 | 14 | 19 | 21 | 31 | 40 | 50 | 37 | 26 | 27 | 20 | 22 | 32.7 |

Ekonomika
---------

Galvenās aktivitātes galvaspilsētā ir valsts pārvalde, pilsētas jaunajā daļā izveidota brīvā ekonomiskā zona. Ražošana galvenokārt pārstāv celtniecības materiālu, pārtikas un mašīnbūves nozares. Kopš galvaspilsētas pārvietošanas Astana ir kļuvusi par vienu no lielākajiem būvlaukumiem pasaulē, jo naftas nauda ir izdota par valdības ēkām, masīvu prezidenta rezidenci, mošeju, parkiem un pieminekļiem.

Cilvēki un kultūra
------------------

### Pilsētplānošana

Astanu var sadalīt divās atšķirīgās daļās. Uz ziemeļiem no dzelzceļa līnijas, kas šķērso Astanu rietumu-austrumu virzienā, atrodas rūpnieciskie un nabadzīgākie dzīvojamie rajoni. Starp dzelzceļa līniju un Išimas upi ir pilsētas centrs, kur šobrīd notiek aktīva pilsētbūvniecība. Uz rietumiem un austrumiem ir nedaudz augstāki dzīvojamie rajoni ar parkiem. Uz dienvidiem no Išimas ir jaunie valdības rajoni. Šeit notiek aktīva būvniecība, piemēram, diplomātiskais rajons un jaunās valdības būves. Šos rajonus plānots pabeigt līdz 2030. gadam. Astanas galvenais plānotājs Vladimirs Laptevs vēlas tur uzbūvēt Berlīni Eirāzijas stilā. Viņš ir uzsvēris, ka tīri administratīva galvaspilsēta kā Kanbera nav viņa plānos.

### Arhitektūra

Jauno ēku arhitektoniskā kvalitāte pēc vairuma kritiķu skatījuma ir salīdzinoši augsta.

2006. gada decembrī Kazahstānas prezidents Nursultans Nazarbajevs atklāja plānus būvēt Han Šatiri ('Visu telšu hanu'), milzīgu caurspīdīgu telti virs pilsētas teritorijas. Bija paredzēts, ka "telts" būs 150 metrus augsta un to veidos britu arhitekts Normans Fosters. Tās būve varētu aizņemt aptuveni gadu. Reāli tā tika uzbūvēta 2006.-2010. gadā un ar 127 tūkstošiem kvadrātmetru ir lielākā telts pasaulē. Tajā izveidoti tirdzniecības un izklaides objekti.

### Apskates objekti

Joprojām aktīvi notiek daudzu objektu būvniecība — vēstniecību būves, Išimas krastu apbūve, transporta un sakaru infrastruktūra. Centrā galvenā aktivitāte notiek ap **Republikas avēniju**. Pie tās ir daudz veikalu, kafejnīcu, restorānu, klubu un arī kazino.

Starp populāriem apskates objektiem ir:

* Modernais valdības kvartāls
* Baitereka tornis, pilsētas simbols
* Kazah Eli, 'Kazahu valsts' — 91 metru augsts monuments Neatkarības laukumā.
* Išimas krasti
* Astanas Lielā mošeja
* Tirgus ēkas

Sports
------

Astana ir mājvieta futbola klubam FC Astana, kas vairākkārt uzvarējis nacionālajā čempionātā un kausa izcīņā. Tāpat pilsētā ir vietējā līmenī panākumiem bagāti basketbola un hokeja klubi. Astana Qazaqstan Team ir augstākā līmeņa profesionāla riteņbraukšanas komanda, kas piedalās UCI Pasaules tūres sacensībās. Sākot ar 2008. gadu Kontinentālajā hokeja līgā spēlē Astanas "Baris" vienība.

| Klubs | Sports | Dibināts | Līga | Arēna |
| --- | --- | --- | --- | --- |
| FC Astana | Futbols | 2009 | Kazahstānas superlīga | Astana Arena |
| FC Astana-1964 | Futbols | 1964 | Kazahstānas 1. līga | Kazhimukana Munaitpasova stadions |
| FC Bayterek | Futbols | 2012 | Kazahstānas 1. līga | Astana Arena |
| Astana Qazaqstan Team | Riteņbraukšana | 2006 | UCI Pasaules tūre | N/A |
| Astana-Tigers | Basketbols | 2000 | Kazahu basketbola līga | - |
| Astanas "Baris" | Hokejs | 1999 | Kontinentālā hokeja līga | Kazahstānas Sporta pils |

Transports
----------

*"Astana Bike"* velosipēdu koplietošanas sistēma.
Ātrā tramvaja līnijas būvniecība
Astana atrodas valsts centrā, tādējādi tā kalpo kā labi sasniedzams transporta mezgls dzelzceļa un autotransporta tīkliem.

17 kilometru attālumā uz dienvidaustrumiem no pilsētas centra atrodas Astanas starptautiskā lidosta, kas 2019. gadā apkalpoja 5 099 300 pasažieru un ko projektējis japāņu arhitekts Kisjo Kurokava. Astanas sabiedriskais transports sastāv no autobusiem un maršruta taksometriem. 2008. gadā vēl esošie trolejbusi beidza darbību parādu dēļ. 2011. gadā sāka plānot ātrā tramvaja būvi, kura pirmo kārtu plānoja pabeigt 2013. gadā, taču augsto izmaksu dēļ celtniecība sākās tikai 2017. gadā, cerot to pabeigt 2023. gadā.

Sadraudzības pilsētas
---------------------

* Valsts karogs: Krievija Maskava, Krievija
* Valsts karogs: Jordānija Ammāna, Jordānija
* Valsts karogs: Latvija Rīga, Latvija
* Valsts karogs: Polija Gdaņska, Polija
* Valsts karogs: Polija Varšava, Polija
* Valsts karogs: Gruzija Tbilisi, Gruzija
* Valsts karogs: Dienvidkoreja Seula, Dienvidkoreja
* Valsts karogs: Amerikas Savienotās Valstis Šarona, ASV

Atsauces
--------

1. ↑  .
2. ↑  «CODE OF ACCESS». Arhivēts no oriģināla, laiks: 2014. gada 14. augustā. Skatīts: 2008. gada 14. augustā.
3. ↑  «Pope Pays Tribute to Victims of Soviet Atrocities, Reuters». Arhivēts no oriģināla, laiks: 2007. gada 28. septembrī. Skatīts: 2008. gada 1. janvārī.
4. ↑  Don't name capital after me yet, says Kazakh president AFP (angliski)
5. ↑  Kazahstānas galvaspilsēta nesīs eksprezidenta Nursultana vārdu Diena, 2019. gada 20. martā
6. ↑  Переименование столицы Казахстана в Нурсултан признали полностью законным lenta.ru, 22 марта 2019 (krieviski)
7. ↑  LSM. Kazahstānas parlaments atbalsta Astanas vārda atjaunošanu galvaspilsētai
8. ↑  «Kazakhstan's president renames capital Astana». *www.aa.com.tr*. Skatīts: 2022-09-17.
9. ↑  «EurasiaNet Eurasia Insight — Kazakhstan's Capital Holds a Lavish Anniversary Celebration». Arhivēts no oriģināla, laiks: 2017. gada 11. oktobrī. Skatīts: 2008. gada 1. janvārī.
10. ↑  «[ ] "Численность населения Республики Казахстан по отдельным этносам на начало 2020 года". Stat.kz.». Arhivēts no oriģināla, laiks: 2020. gada 27. maijā. Skatīts: 2022. gada 16. septembrī.
11. ↑  «Foster + Partners». Arhivēts no oriģināla, laiks: 2009. gada 5. jūlijā. Skatīts: 2009. gada 5. jūlijā.
12. ↑  Giant tent to be built in Astana BBC News Online
13. ↑  «В Астане возвели самый большой шатер в мире - Хан-Шатыр» (ru-RU). Skatīts: 2022-09-16.
14. ↑  «"Astana" station». Kazakhstan Temir Zholy. Arhivēts no oriģināla, laiks: 2015. gada 15. februārī. Skatīts: 2020. gada 16. februārī.
15. ↑  «Астанинский троллейбус  :: Статьи». *astana-trolleybus.narod.ru*. Skatīts: 2022-09-16.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Astana***.
* *Encyclopædia Britannica* raksts (angliski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (krieviski)
* *Encyclopædia Universalis* raksts (franciski)
* Oficiālā tīmekļa vietne
* Astana Research Project (vāciski)
* Travel to Astana (angliski)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * s
* d
* l
Kazahstānas administratīvais iedalījums Valsts karogs: Kazahstāna |
| --- |
|  |
| Apgabali | 
* Abaja
* Akmolas
* Aktebes
* Almati
* Atirau
* Austrumkazahstāna
* Karaghandi
* Kizilordas
* Kostanajas
* Manghistau
* Pavlodaras
* Rietumkazahstāna
* Tirkistanas
* Ulitau
* Ziemeļkazahstāna
* Žambilas
* Žetisu

 |  |
|  |
| Republikas pakļautības pilsētas | 
* Almati
* Astana
* Šimkenta

 |

 |



|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Āzijas galvaspilsētas |
| --- |
|  |
| Centrālāzija | 
* **Astana**, Kazahstāna
* **Ašgabata**, Turkmenistāna
* **Biškeka**, Kirgizstāna
* **Dušanbe**, Tadžikistāna
* **Kabula**, Afganistāna
* **Taškenta**, Uzbekistāna

 |
|  |
| Austrumāzija | 
* **Pekina**, Ķīna
* **Phenjana**, Korejas T.D.R.
* **Seula**, Korejas Republika
* **Taipeja**, Ķīnas Republika (Taivāna)
* **Tokija**, Japāna
* **Ulanbatora**, Mongolija

 |
|  |
| Dienvidāzija | 
* **Daka**, Bangladeša
* **Deli**, Indija
* **Islāmābāda**, Pakistāna
* **Katmandu**, Nepāla
* **Kolombo** (komerciālā) un **Kote** (administratīvā), Šrilanka
* **Male**, Maldīvija
* **Thimphu**, Butāna

 |
|  |
| Dienvidaustrumāzija | 
* **Bandarseribegavana**, Bruneja
* **Bangkoka**, Taizeme
* **Dili**, Austrumtimora
* **Džakarta**, Indonēzija
* ***Flaiingfiškova***, *Ziemsvētku Sala*
* **Hanoja**, Vjetnama
* **Kualalumpura** (oficiālā) un **Putradžaja** (administratīvā), Malaizija
* **Manila**, Filipīnas
* **Nepjido**, Mjanma (Birma)
* **Pnompeņa**, Kambodža
* **Singapūra**, Singapūra
* ***Vestailenda***, Kokosu (Kīlinga) Salas
* **Vjenčana**, Laosa

 |
|  |
| Dienvidrietumāzija | 
* **Abū Dabī**, Apvienotie Arābu Emirāti
* **Ammāna**, Jordānija
* **Ankara**, Turcija
* **Baku**, Azerbaidžāna
* **Bagdāde**, Irāka
* **Beirūta**, Libāna
* **Chinvala**,† Dienvidosetija
* **Damaska**, Sīrija
* **Doha**, Katara
* **Erevāna**, Armēnija
* **Jeruzaleme**, Izraēla
* **Kuveita**, Kuveita
* **Manāma**, Bahreina
* **Maskata**, Omāna
* **Nikosija**, Kipra
* **Rijāda**, Saūda Arābija
* **Sana**, Jemena
* **Stepanakerta**,† Arcaha
* **Suhumi**,† Abhāzija
* **Tbilisi**, Gruzija
* **Teherāna**, Irāna

 |
|  |
| † pašpasludināto valstu galvaspilsētas |

 |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Eiropas galvaspilsētas |
| --- |
|  |
| 

|  |  |  |  |  |
| --- | --- | --- | --- | --- |
| Rietumeiropa | Ziemeļeiropa | Centrāleiropa | Dienvideiropa | Austrumeiropa |
|  |
| 
* **Amsterdama**, Nīderlande
* **Andora la Velja**, Andora
* **Berne**, Šveicea
* **Brisele**, Beļģija
* *Daglasa*, Menas Sala
* **Dublina**, Īrija
* *Gibraltārs*, Gibraltārs
* **Lisabona**, Portugāle
* **Londona**, Apvienotā Karaliste
* **Luksemburga**, Luksemburga
* **Madride**, Spānija
* **Monako**, Monako
* **Parīze**, Francija
* *Sentheljēra*, Džērsija
* *Sentpīterporta*, Gērnsija
* **Vaduca**, Lihtenšteina

 | 
* **Helsinki**, Somija
* **Kopenhāgena**, Dānija
* *Longjērbīene*, Svalbāra
* *Mariehamna*, Olande
* **Oslo**, Norvēģija
* **Reikjavika**, Islande
* **Rīga**, Latvija
* **Stokholma**, Zviedrija
* **Tallina**, Igaunija
* *Touršhavna*, Fēru Salas
* **Viļņa**, Lietuva

 | 
* **Belgrada**, Serbija
* **Berlīne**, Vācija
* **Bratislava**, Slovākija
* **Budapešta**, Ungārija
* **Ļubļana**, Slovēnija
* **Prāga**, Čehija
* **Vīne**, Austrija
* **Varšava**, Polija

 | 
* **Ankara**‡, Turcija†
* **Atēnas**, Grieķija
* **Nikosija**‡, Kipra, Ziemeļkipra1
* **Podgorica**, Melnkalne
* **Roma**, Itālija
* **Sanmarīno**, Sanmarīno
* **Priština**, Kosova
* **Sarajeva**, Bosnija un Hercegovina
* **Skopje**, Ziemeļmaķedonija
* **Tirāna**, Albānija
* **Valleta**, Malta
* **Vatikāns**, Vatikāns
* **Zagreba**, Horvātija

 | 
* **Baku**, Azerbaidžāna†
* **Bukareste**, Rumānija
* **Chinvala**, Dienvidosetija†1
* **Erevāna**, Armēnija†
* **Kijiva**, Ukraina
* **Kišiņeva**, Moldova
* **Minska**, Baltkrievija
* **Maskava**, Krievija†
* **Astana**, Kazahstāna†
* **Sofija**, Bulgārija
* **Stepanakerta**, Arcaha†1
* **Suhumi**, Abhāzija†1
* **Tbilisi**, Gruzija†
* **Tiraspole**, Piedņestra1

 |

 |
|  |
| 
* a *de facto* galvaspilsēta
* † Eirāzijas valstis
* ‡ Ģeogrāfiski Tuvajos Austrumos
* 1 Neatzītās valstis

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 124517895
* LCCN: n98095393
* GND: 4449241-8
* SUDOC: 160244293
* NKC: ge578903

 |

 |